Source: http://docplayer.fi/4740928-Oikeuspoliittisen-tutkimuslaitoksen-tutkimustiedonantoja-94.html
Timestamp: 2018-04-21 12:05:58+00:00
Document Index: 19615677

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 94 - PDF
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 94
Download "OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 94"
1 OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 94 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Janne Kivivuori (toim.) NUORTEN SYRJÄYTYMINEN JA RIKOLLISUUS: SUOMESSA TEHDYN TUTKIMUKSEN JA SEN KATVEALUEIDEN KARTOITUSTA Helsinki 2009
2 SISÄLLYS 1 Johdanto Janne Kivivuori... 1 Selvityksen tausta... 1 Rikollisuuden määritelmä... 2 Rikosalttius huipentuu nuoruudessa... 2 Syrjäytymisen määrittelyä... 3 Tutkimuksen tuottajakenttä Suomessa... 3 Nuorten syrjäytymisen ja rikollisuuden tutkimus Suomessa: yleistä taustaa... 4 Rajauksia Nuorten rikollisuuden tietolähteet ja seurantajärjestelmät... 7 Janne Kivivuori 3 Taloudellinen syrjäytyminen Venla Salmi & Janne Kivivuori & Reino Sirén Taloudellisen syrjäytymisen ja rikollisuuden yhteys tutkimuksessa11 Taloudellinen syrjäytyminen ja nuorten rikollisuus Sosiaalinen syrjäytyminen Venla Salmi & Janne Kivivuori & Reino Sirén Sosiaalisen syrjäytymisen ja rikollisuuden yhteys tutkimuksessa Media, syrjäytyminen ja rikollisuus Yksilökohtaiset ominaisuudet, syrjäytyminen ja rikollisuus Mikko Aaltonen & Janne Kivivuori Kotimaisesta tutkimushankkeita Nuorten henkirikollisuus ja syrjäytyminen Martti Lehti Tutkimuksia nuorten henkirikollisuudesta Keskeiset tulokset Katvealueista Maahanmuuttajataustaisten nuorten rikollisuus Päivi Honkatukia & Hannu Niemi Suomessa 2000-luvulla tehdystä tutkimuksesta Maahanmuuttajataustaisten nuorten rikollisuus viranomaistilastoissa Rikollisuuden selittäminen Etnisiin vähemmistöihin luokiteltujen nuorten tulkintoja omasta rikollisuudestaan... 38
3 II 8 Lastensuojelun ja rikosseuraamusjärjestelmän kosketuspinnat Päivi Honkatukia & Ville Hinkkanen Kriminaalipolitiikka, sosiaalipolitiikka ja rikollisuus Tehdyn tutkimuksen kartoitusta: lastensuojelun ja rikosseuraamusten rajapinta Tehdyn tutkimuksen kartoitusta: rikosprosessi ja -seuraamukset Katvealueista Vaikuttavuustutkimus Janne Kivivuori & Mikko Aaltonen Vaikuttavuustutkimuksen kenttä Vaikuttavuustutkimuksen näyttötasot: Maryland-kriteerit Kaksi kysymyksenasettelua Syrjäytymiseen vaikuttavat toimenpiteet Rikoskäyttäytymiseen kohdistuvien toimenpiteiden arviointi Muiden kokemuksista oppiminen: Ruotsalainen esimerkki vaikuttavuustutkimuksen meta-analyysista Vaikuttavuustutkimuksen tilaamisesta Yhteenvetoa Janne Kivivuori Tutkimuksen infrastruktuuriin liittyvät ongelmat Tutkimuksen sisältöön liittyvät katvealueet Katvealueita tutkimusmenetelmän mukaan Kirjallisuus... 65
4 1 JOHDANTO Janne Kivivuori Selvityksen tausta Sektoritutkimuksen neuvottelukuntaan kuuluva työ, osaaminen ja hyvinvointi -jaosto julisti haettavaksi määrärahan neljään esiselvitystehtävään. Yksi näistä tehtävistä oli Syrjäytymisvaarassa olevat lapset ja nuoret. Tämä esiselvitystehtävä tilattiin Terveyden ja hyvinvoinnin laitoksen 1 sekä Nuorisotutkimusverkoston johtamalta konsortiolta 2, johon myös Oikeuspoliittinen tutkimuslaitos (OPTL) kuului. Työ- ja elinkeinoministeriön hakujulistuksessa esiselvitykselle asetettiin neljä tehtävää. Sen tuli: kartoittaa syrjäytymisen ehkäisyyn liittyvien lapsi-, nuoriso- ja perhepoliittisten toimien ja käynnissä olevien kansallisten ohjelmien tilannetta, kartoittaa aihealueen tutkimuksen tilannetta, kartoittaa tutkimustietoa toimien vaikuttavuudesta, kartoittaa tutkimustarpeita siitä näkökulmasta, että tutkimuksen tulee tukea päätöksentekoa. Näiden seikkojen lisäksi esiselvityksen tilaajat edellyttivät maahanmuuttajanäkökulman huomioimista. Esiselvitystä laativa konsortio määritteli Oikeuspoliittisen tutkimuslaitoksen tehtävän seuraavasti: Oikeuspoliittisen tutkimuslaitoksen tehtävänä on kartoittaa, missä määrin ja miten maassamme on tutkittu lasten ja nuorten syrjäytymisen yhteyksiä rikollisuuteen ja rikosseuraamusjärjestelmään. OPTL:n osiossa arvioidaan yhtäältä nykyisten nuorten rikollisuuden seurantajärjestelmien ja toisaalta vaikuttavuustutkimuksen tilaa ja kehittämistarpeita. Lastensuojelun ja rikosseuraamusjärjestelmän kosketuspinnat ovat erityisen huomion kohteena. Osio liittyy kiinteästi useisiin tutkimuslaitoksen meneillään oleviin tutkimushankkeisiin, joiden aineistot tukevat esiselvityksen laatimista. Tehtävänmäärittely korosti syrjäytymistematiikan yhteyttä rikollisuuteen ja rikollisuuskontrolliin sekä painotti tehdyn tutkimuksen ja tutkimuksen katvealueiden kartoittamista. Tässä raportissa esitellään OPTL:n suorittama tutkimuskentän kartoitus. Esiselvitys kohdentuu rikollisuuteen ilmiönä ja 1 Käytämme tätä ilmausta tarkoittaen myös Stakesia, joka yhdistyi Kansanterveyslaitoksen kanssa Terveyden ja hyvinvoinnin laitokseksi alkaen. 2 Konsortiota johtivat Tarja Heino (Terveyden ja hyvinvoinnin laitos) ja Tapio Kuure (Nuorisotutkimusverkosto). Kiitämme lämpimästi heitä, konsortion järjestämien työpajojen osallistujia sekä rikoksentorjuntaneuvos Jukka-Pekka Takalaa kommenteista.
5 2 sen näkökulma on kriminologinen. Myös syrjäytymistä tarkastellaan tämän tieteenalan näkökulmasta. Rikollisuuden määritelmä Rikollisuudella tarkoitetaan tässä katsauksessa tekoja, jotka täyttävät rikostai muussa laissa kuvatun rikostunnusmerkistön. Kriminologiassa puhutaan usein myös rikoskäyttäytymisestä, jolla tarkoitetaan kriminalisoitujen tekojen ohella muiden sosiaalisten normien rikkomista. Tutkimuksen perusteella tiedetään, että lain rikkominen korreloi selvästi alempien normien rikkomisen kanssa (Kivivuori 2008). Rikosalttius huipentuu nuoruudessa Rikosalttius huipentuu elämänkaaressa nuoruuteen etenkin perinteisessä väkivalta- ja omaisuusrikollisuudessa. Tätä on havainnollistettu kuviossa 1. Siihen on otettu vertailun vuoksi mukaan myös talous- ja ympäristörikosten ikä-rikosjakauma, joka huipentuu keski-iässä. Tarkasteltaessa syrjäytymisen ja rikollisuuden yhteyttä nuorten parissa huomio keskittyy nimenomaan ns. tavanomaiseen rikollisuuteen kuten väkivalta- ja omaisuusrikoksiin. 20 Varkausrikokset 1000 h. kohti 15 Pahoinpitelyrikokset 1000 h. kohti 10 Talous- ja ympäristärikokset h. kohti Ikä Kuvio 1 Varkaus-, pahoinpitely- sekä eräiden talous- ja ympäristörikosten ikäjakauma Huom. talousrikokset suhteutettu ikäryhmän henkeä kohden.
6 3 Syrjäytymisen määrittelyä Yhteiskuntatieteissä syrjäytymisellä tarkoitetaan yleisesti yksilöiden, perheiden tai kokonaisten yhteisöjen ajautumista yhteiskunnassa tavanomaisen ja yleisesti sopivana pidetyn elämäntavan, resurssien hallinnan tai elintason ulkopuolelle (Simpura ym. 2008, 251). Syrjäytyminen nähdään tyypillisesti moniulotteisena prosessina huono-osaisuuden kasaantuessa samoille henkilöille, ryhmille tai alueille. Kriminologisessa tutkimuksessa syrjäytymisellä viitataan edellä sanotun lisäksi siihen, että yksilön siteet sosiaalista kontrollia harjoittaviin instituutioihin ja tahoihin ovat heikenneet tai katkenneet. Keskeisiä instituutioita ovat perhe, koulu, kulutus ja työelämä. Tavallaan kriminologinen syrjäytymiskäsite on laajempi kuin köyhyyteen liittyvä, koska henkilö voi irtautua sosiaalisista kontrolli-instituutioista olematta köyhä, vaikka käytännössä sosiaalis-taloudellinen huono-osaisuus ja irrallisuus kontrolloivista instituutioista esiintyvät usein yhdessä. Kriminologiassa on havaittu yleinen korrelaatio sosiaalisen huonoosaisuuden ja rikosalttiuden välillä. Korrelaatio heijastaa kahta seikkaa: sitä, että (a) syrjäytyminen on rikollisuuden syy, ja sitä, että (b) rikollisuus on syrjäytymisen syy. Syrjäytymistä vähentämällä voidaan vähentää rikollisuutta, ja rikollisuutta vähentämällä voidaan vähentää syrjäytymistä. Tässä osaselvityksessä rajaudutaan käsittelemään tutkimusta, joka on nimenomaisesti kohdentunut syrjäytymisen ja rikollisuuden väliseen suhteeseen. Toimenpiteiden vaikuttavuutta koskevassa osiossa käsitellään hieman laajemmin nuorten rikollisuuden ehkäisyä ja torjuntaa, koska tutkimuksen perusteella tiedetään, että rikoskäyttäytyminen on keskeinen nuorten syrjäytymisen syy. Siten mikä tahansa toimenpide, joka vähentää nuorten rikoskäyttäytymistä, on myös syrjäytymisen ehkäisykeino. Tutkimuksen tuottajakenttä Suomessa Koska tämän selvityksen yhtenä tarkoituksena on luoda pohjaa tutkimuksen tilaajaosaamiselle, on paikallaan lyhyesti kuvata rikollisuuden tutkimuksen tuottajakenttää. Yliopistot. Suomen yliopistolaitoksessa oikeussosiologian ja siihen kuuluvan kriminologian yliopistollista tutkimusta ja opetusta on johdonmukaisesti vähennetty 2000-luvulla. Helsingin yliopistossa ollut oikeussosiologian henkilökohtainen ylimääräinen professuuri ei saanut jatkoa. Kuopion yliopistosta oli 2000-luvun alkuun professuuri, jonka alaan kuului myös kriminologia;
7 4 tämän oppituolin resurssi siirrettiin muihin aiheisiin. Helsingin yliopiston oikeustieteellisessä tiedekunnassa olleet osa-aikaiset oikeussosiologian ja kriminologian virat (professuuri ja lehtoraatti) jätettiin täyttämättä 2008 eli käytännössä lakkautettiin 3. Jäljellä on vain yksi professuuri Turun yliopistossa, jonka toiminta on yhteydessä poliisihallinnon jatkokoulutustarpeisiin. Yliopistoissa tehdään rikollisuutta käsittelevää tutkimusta verraten paljon psykologian ja psykiatrian piirissä (tätä tutkimusta on eräin osin kuvattu luvuissa 5 ja 6) sekä historiassa, vaikka oppituoleja tai -aineita ei välttämättä ole nimetty rikollisuuteen viitaten. Kaiken kaikkiaan voidaan siis sanoa, että rikollisuuden empiirinen yhteiskuntatieteellinen tutkimus ja kriminologian opetus on pitkälti lakkautettu maamme yliopistolaitoksesta. Tämä on huomion arvoinen seikka sektoritutkimuksen tilaaja-tuottajamallin näkökulmasta. Potentiaalista tuottajakenttää on johdonmukaisesti heikennetty viime vuosina. Muut tahot. Yliopistojen ulkopuolella maassamme on kaksi tutkimusyksikköä, jotka harjoittavat rikollisuuden yhteiskuntatieteellistä tutkimusta: Oikeuspoliittisen tutkimuslaitoksen kriminologinen yksikkö ja Poliisiammattikorkeakoulun tutkimusyksikkö. OPTL on valtion sektoritutkimuslaitos. Poliisiammattikorkeakoulussa tutkitaan rikollisuuden ohella poliisitoimintaa ja poliisihallintoa. Myös Terveyden ja hyvinvoinnin laitoksen piirissä tehdään nuorten rikollisuutta käsittelevää tutkimusta (esim. nuorisopsykiatrinen tutkimus, kouluterveyskyselyihin liittyvä tutkimus sekä sovittelun tutkimus). Nuorisotutkimusverkoston yhteydessä tehtävä tutkimus sivuaa niin ikään aika ajoin nuorten rikollisuutta. Nuorten syrjäytymisen ja rikollisuuden tutkimus Suomessa: yleistä taustaa Tämän osaselvityksen varsinaisissa osissa on kartoitettu tutkimusta, joka tarkastelee syrjäytymisen ja rikoskäyttäytymisen välistä suhdetta. Yleiseksi taustaksi teimme myös eräitä tietokantahakuja käyttäen selvityksen tehtäväkentän mukaisia hakusanoja. Tietokantahakuja on pidettävä varsin viitteellisenä tapana hahmottaa tutkimuksen painopisteitä. Lisäksi on huomioitava, että hakumekanismit ovat eri hakukoneissa erilaisia eivätkä siten ole välttämättä vertailukelpoisia. 3 Oikeussosiologian alasajon nopeutta kuvaa, että Kerkkäsen (2008) tuore katsaus opetusvirkoihin antaa tilanteesta liian optimistisen kuvan.
8 Hakustrategia oli yksinkertainen. Ensin haettiin sanayhdistelmällä nuoret ja syrjäytyminen, ja sen jälkeen yhdistelmällä nuoret ja syrjäytyminen ja rikos. Nuoret ja syrjäytyminen pidettiin vakiona, mutta kolmisanaisessa haussa rikostematiikkaa haettiin vaihtelemalla hakusanaa (rikos, rikokset, rikollisuus, väkivalta, henkirikos, henkirikokset, henkirikollisuus). Hauissa käytetty ja -operaattori edellyttää, että molemmat/kaikki syötetyt hakusanat löytyvät kohteesta. Sama operaatio toistettiin kotimaisessa artikkelitietokannassa (ARTO) ja kotimaisessa yliopistotietokannassa (HELKA). ARTO tuotti 231 osumaa hakusanoilla nuoret ja syrjäytyminen, mutta kun kolmanneksi ehdoksi lisättiin rikos, osumien määrä putosi kahteen (0,9 % kaikista osumista tuli rikos-ehdolla mukaan). HELKA:ssa vastaavat luvut olivat 198 ja seitsemän (3,5 % kaikista osumista tuli mukaan rikosehdolla). Suomalaisissa tietokannoissa sanan rikos lisääminen hakukriteeriksi vähensi dramaattisesti osumia. Kun samantyyppinen haku tehtiin ulkomaisessa tietokannassa (GOOGLE Scholar), tuloksena oli osumaa yhdistelmälle youth ja marginalization. Näistä osumista 78 % sisälsi jonkin rikossanaosuman ( crime, criminal*, homicide, violence, delinquency ). Lukema ei ole suoraan vertailukelpoinen suomalaisissa tietokannoissa tehtyjen viitteellisten hakujen kanssa, mutta kuvannee osaltaan kansainvälisen ja kotimaisen tutkimuksen painopiste- ja sävyeroja. Tietokantahauista saatu kuva vahvistuu, kun tarkastellaan opinnäytteitä. Nuorisotutkimusverkosto on julkaissut vuonna 2007 hyväksytyistä opinnäytteistä kattavan luettelon (Poikolainen 2007). Kyseisenä vuonna yliopistoissa, ammattikorkeakouluissa ja muissa oppilaitoksissa hyväksyttiin 297 nuorisoa käsittelevää opinnäytettä. Kun tästä tietokannasta tehtiin haku rikos- ja rikollisuus -sanojen juurilla, ei osumia tullut. Sanajuurella väkival* saatiin seitsemän osumaa eli nuorisoa koskevista opinnäytteistä 2,4 prosenttia sisälsi otsikkotasolla viittauksen väkivaltaan. Näistä seitsemästä väkivaltaa otsikkotasolla käsitelleestä opinnäytteestä puolet käsitteli väkivallan kulttuurisia representaatioita. Haku sanajuurella syrjäyty* tuotti 11 osumaa, eli noin neljä prosenttia opinnäytteistä oli nostanut syrjäytymisen otsikkotasolle. Vaikka yksikään näistä 11 artikkelista ei sisältänyt otsikkotasolla rikostematiikkaa, niiden aiheet näyttäisivät olleen rikosteemankin kannalta relevantteja. Kotimaisen ja kansainvälisen tutkimuksen erot heijastavat osaksi sitä, että angloamerikkalainen yhteiskunta korostaa rikollisuuden ja rikosoikeuden tulkintakehystä voimakkaammin kuin pohjoismaiset yhteiskunnat. Mutta havainnot heijastavat myös sitä, että suomalainen nuorisotutkimus ja yleisesti nuorten ongelmia käsittelevä tutkimus ei ole hahmottanut nuorten rikoskäyttäytymistä keskeisenä tutkimuskohteena. Vastaavasti kriminolo- 5
9 6 ginen tutkimus on maassamme ylipäätään heikosti resursoitu sekä yliopistoissa että sektoritutkimuksen piirissä. Rajauksia Tässä selvityksessä on rajauduttu tarkastelemaan nuorten tekemää rikollisuutta ja sen suhdetta syrjäytymiseen. Rikosten uhriksi joutuminen on aikataulusyistä jätetty tarkastelun ulkopuolelle. Kriminologisesta tutkimuksesta tiedetään, että rikosten tekeminen ja rikosten uhriksi joutuminen korreloivat voimakkaasti. Rikoksen uhriksi joutumista voidaan pitää yhtenä rikollisuuden riskitekijänä. Toinen selvityksen ulkopuolelle rajattu alue on alkoholi- ja huumetutkimus, joka on maassamme perinteisesti vahva tutkimusalue. Tutkimuskentän kartoituksessa opinnäytteitä ei ole systemaattisesti huomioitu.
10 2 NUORTEN RIKOLLISUUDEN TIETOLÄHTEET JA SEURANTAJÄRJESTELMÄT Janne Kivivuori Mikäli halutaan tutkia nuorten syrjäytymisen ja rikoskäyttäytymisen välistä yhteyttä, tarvitaan luotettavia rikollisuuden osoittimia. Tässä osassa kuvataan lyhyesti nuorisorikollisuuden seurantajärjestelmien tilaa maassamme. Ne muodostavat perustan rikollisuustilanteen seurannalle ja ovat samalla tutkimuksen keskeinen resurssi. Nuorten rikollisuutta koskevat kvantitatiiviset tietolähteet voidaan karkeasti jakaa kolmeen ryhmään: viranomaistilastoihin, tutkimusrekistereihin sekä kokonaisrikollisuuden osoittimiin. Viranomaistilastot Keskeisiä viranomaistilastoja ovat tilastot poliisin tietoon tulleesta rikollisuudesta sekä syyttäjä- ja tuomioistuintilastot. Nuorten aikuisten osalta myös vankeinhoidon tilastot kuvaavat vakavaa rikollisuutta. Myös eräät terveydenhuollon toimintaa kuvaavat tilastot sisältävät tietoja, joita voidaan pitää rikollisuuden osoittimina. Hoitoilmoitusrekisteristä ilmenee vuodeosastohoidon tarpeeseen johtanut väkivalta, mutta tämä tieto koskee lähinnä väkivallan uhreja, ei tekijöitä. Kuolemansyyrekisteristä ilmenee niin ikään väkivallan aiheuttamat kuolemat sekä huumeiden aiheuttamat kuolemat. Julkaistavat virallistilastot eivät erittele rikollisuutta niiden tekijöiden tai uhrien elinolojen mukaan. Yleensä vain sukupuoli ja ikä on eritelty. Tutkimusrekisterit Tutkimusta varten luodut tutkimusrekisterit perustuvat viranomaisten työnsä yhteydessä tuottamiin tietoihin, joita on käsitelty ja kehitetty tutkimusja seurantakäyttöä varten. Näitä ovat esimerkiksi Oikeuspoliittisen tutkimuslaitoksen Rikosten teonpiirteiden seuranta- ja tutkimusrekisteri, Rikoskäyttäytymisen riskitekijät -hankkeen rekisteri sekä Henkirikollisuuden
11 8 seurantajärjestelmä 4. Tutkimusrekistereille on ominaista, että ne sisältävät huomattavasti yksityiskohtaisempaa tietoa kuin julkaistavat virallistilastot. Samoja yksilöitä seuraavissa pitkittäistutkimushankkeissa (ks. luku 5) voidaan yhdistellä rekisteritietoja seurattavilta yksilöiltä tai heidän perheiltään suoraan saatuihin tietoihin. Sekä julkaistavien viranomaistilastojen että erillisten tutkimusrekisterien rajauksena on, että niihin sisältyvät pääsääntöisesti vain viranomaisten tietoon tulleet rikokset ja selvitettyjen rikosten osalta myös eräitä perustietoja tekijästä. Viranomaisten tietoon tulee kuitenkin vain pieni osa rikoksista, etenkin kun puhutaan nuorille tyypillisestä massarikollisuudesta. Jos halutaan tutkia kokonaisrikollisuutta, tarvitaan rekisterilähteiden lisäksi myös kyselymenetelmään perustuvaa kokonaisrikollisuuden tutkimusta. Kokonaisrikollisuuden osoittimet Kolmannen keskeisen kvantitatiivisen tietolähteen muodostavat kyselytutkimukset, joilla mitataan ja tutkitaan kokonaisrikollisuutta. Siinä missä viranomaislähteet sisältävät vain viranomaisten tietoon tulleen rikollisuuden, kokonaisrikollisuustutkimus tutkii myös tekoja, jotka eivät ole tulleet minkään viranomaisen tietoon. Seuraavassa tarkastellaan lähemmin kokonaisrikollisuuden osoittimia ja niiden tilaa maassamme. Kokonaisrikollisuustutkimus nojaa kahteen tutkimusmenetelmään: itse ilmoitetun rikollisuuden tutkimukseen ja uhritutkimukseen. Itse ilmoitetun rikollisuuden kyselyissä vastaajilta kysytään heidän itse tekemistään rikoksista, uhritutkimuksissa sen sijaan kysytään rikoksen uhriksi joutumisesta. Osa järjestelmistä yhdistää molempia kysymystyyppejä. Kokonaisrikollisuustutkimus alkoi Suomessa 1962, kun OPTL:n edeltäjä, Kriminologinen tutkimuslaitos, toteutti 1962 niin sanotun kutsuntatutkimuksen. Seuraavan järjestelmän alkua saatiin odottaa 30 vuotta: 1992 maamme osallistui ainoana pohjoismaana kansainväliseen nuorisorikollisuuskyselyyn. Vuonna 1995 käynnistettiin kansalliset Nuorisorikollisuuskyselyt (Salmi 2008b). Vuodesta 2001 alkaen Terveyden ja hyvinvoinnin laitoksen kouluterveyskyselyssä on ollut rikollisuutta käsitteleviä kysymyksiä. Vuonna 2006 Oikeuspoliittinen tutkimuslaitos elvytti kutsuntatutkimusten sarjan (Salmi 2008a). Taulukossa 1 on kuvattu keskeiset nuorten kokonaisrikollisuuden osoittimet. Näiden ohella on syytä erikseen mainita lapsiuhritutkimus (Ellonen 4 Henkirikollisuuden seurantajärjestelmä on Oikeuspoliittisen tutkimuslaitoksen, Poliisiammattikorkeakoulun ja sisäasiainministeriön poliisiosaston yhteisesti ylläpitämä järjestelmä.
12 ym. 2008), joka käsittelee valtaosin lasten ja nuorten joutumista rikosten uhriksi, mutta joka sisältää jonkin verran tietoa myös rikosten tekemisestä. Nuorten kokonaisrikollisuuden osoittimiin sisältyy suhteellisen paljon tietoa nuorten taloudellisista ja sosiaalisista oloista. Käytettävissä olevat muuttujat on kuvattu taulukossa 1. Tämän tutkimusresurssin avulla tehtyä, syrjäytymistä käsittelevää tutkimusta on käsitelty esimerkkien kautta luvuissa 3 ja 4. Esimerkeissä on osin kyse myös aineistojen tutkimuspotentiaalin kuvaamisesta. 9 Taulukko 1 Suomalaiset kokonaisrikollisuuden osoitinjärjestelmät (itse ilmoitetun rikollisuuden tutkimus): järjestelmän peruspiirteet ja syrjäytymisriskiä kuvaavat muuttujat a Kutsuntatutkimukset Kansainväliset nuorisorikollisuuskyselyt Nuorisorikollisuuskyselyt Kouluterveyskyselyt Ylläpitäjä OPTL OPTL OPTL THL Mittausvuodet 1962 ja 1992 ja Ikäryhmä Aluerajaus Helsinki Helsinki koko maa koko maa Syrjäytymisriskiä kuvaavat muuttujat Vanhempien ammatti x x Vanhempien koulutus x Vanhempien työttömyys x x x Perheen taloustilanne (x) x Perherakenne x x x Muuttaneisuus x Maahanmuuttajatausta x x x Erityisopetustarve.. x Kouluarvosanat/ koulumenestys.. (x) x x Oma koulutustoive.. x x.. Koulutusura pk:n jälkeen x (x) Itsekontrolli x x.. Sosiaalinen kontrolli x x x Kuritusväkivallan uhri.. x.. Muun väkivallan uhri x x x x Muu uhrikokemus x x x Kotikieli x x.. Terveydentila x x Mieliala x x Parisuhde/seurustelusuhde x x.. Työssäkäynti/osa-aikatyö x.. x Päihteiden käyttö x x x x a) Kaikki muuttujatiedot viittaavat tuoreimpaan kyselykierrokseen.
13 10 Seurantajärjestelmien perusongelma on kenties kouluterveyskyselyä lukuun ottamatta niiden rahoituspohjan epävarmuus. Mittaukset ovat perustuneet vaihtuville rahoituskoalitioille eikä niiden jatkuvuudesta ole varmuutta. Jos ajatellaan nykyisten seurantajärjestelmien käyttöä nuorten rikoskäyttäytymisen ja syrjäytymisen välisen suhteen tutkimisen resurssina, voidaan nostaa esiin eräitä ongelmakohtia. Ensinnäkin kaikki taulukon 1 järjestelmät ovat kyselyitä, joiden aineistot kerätään tavallisissa kouluissa. Niiden kohderyhmistä puuttuvat siten pitkälle syrjäytyneet nuoret, jotka eivät ole tavoitettavissa tavallisten peruskoulujen oppitunneilta. Tulevaisuudessa järjestelmien kattavuutta olisi tässä suhteessa parannettava. Toiseksi syrjäytymistä mittaavien muuttujien kehittämiseen ja metodologiseen tutkimukseen olisi panostettava. Tavoissa, joilla mitataan nuorten asemaa sosiaalisessa kerrostumajaossa, on kehittämisen ja innovaation varaa. Myös nuorten median käyttöä koskevia kysymyksiä olisi syytä kehittää ja lisätä kyselypohjaisiin seurantajärjestelmiin (ks. luku 5).
14 3 TALOUDELLINEN SYRJÄYTYMINEN Venla Salmi & Janne Kivivuori & Reino Sirén Kriminologisen tutkimuksen kokonaisuus viittaa vahvasti siihen, että taloudellinen huono-osaisuus on rikollisuutta selittävä tekijä. Eri teoriat ja tutkimukset painottavat eri tavoin ns. absoluuttista ja suhteellista huonoosaisuutta. Tutkimus on myös osoittanut, että rikosaktiivisuuden ja taloudellisen huono-osaisuuden välinen yhteys ei ole tilastoharha, joka johtuisi poliisikontrollin kohdistumisesta erityisesti huono-osaisiin. Sosiaalisen huono-osaisuuden yhteys rikoskäyttäytymiseen on itsessään ilmiö, joka todennäköisesti vaihtelee historiallisesti ja alueittain. Suuret elintasoerot yhteiskunnan sisällä ovat merkittävämpi väkivaltaa selittävä tekijä sellaisina aikoina ja sellaisissa paikoissa, joissa tuloerot ovat hyvin suuret. Vertailevassa katsannossa voidaan todeta, että mitä korkeampi elintaso ja mitä tasaisemmin se on jakaantunut, sitä suurempi osa jäljellä olevan rikoskäyttäytymisen vaihtelusta johtuu muista tekijöistä kuin taloudellis-sosiaalisten tekijöiden vaihtelusta. Näitä muita tekijöitä ovat erityisesti yksilöiden persoonallisuuden piirteet kuten aggressiivisuus, itsekontrollin taso ja alttius päihderiippuvuuteen, mutta myös kognitiivisten ominaisuuksien vaihtelu sekä kulttuuriset tekijät (Kivivuori 2008). Kriminologinen tutkimus on pitkälti jättänyt taakseen näkemykset, joiden mukaan köyhyys tai taloudellinen huono-osaisuus olisi ainoa tai erityisen dominoiva rikosalttiuden vaihtelua populaatiossa selittävä tekijä. Huomio on kiinnittynyt muun muassa yksilötekijöiden ja taloudellissosiaalisten tekijöiden vuorovaikutukseen (interaktioon) sekä erilaisten valikoitumisvaikutusten ja -prosessien 5 tutkimukseen. Taloudellisen syrjäytymisen ja rikollisuuden yhteys tutkimuksessa On ehkä hieman yllättävää, että maamme rikollisuustutkimuksessa taloudellisen syrjäytymisen ja rikollisuuden suhdetta ei ole käsitelty nimenomaisena temaattisena, pääotsikon tasoisena kohdennuksena. Tämä on kiinnostava havainto muun muassa siksi, että kriminaalipolitiikkamme on perinteisesti korostanut sosiaalisen huono-osaisuuden ja rikollisuuden yhteyttä. 5 Valikoitumisella tarkoitetaan tässä yhteydessä esimerkiksi sitä, että yksilökohtainen ominaisuus aiheuttaa sekä rikosalttiuden että sosiaalisen huono-osaisuuden (ks. esim. luku 5).
15 12 Ensivaikutelma ei kuitenkaan kerro koko totuutta. Eri rikoslajeihin kohdistuneessa tutkimuksessa ja toisaalta seurantajärjestelmien aineistojen hyödyntämisessä taloudellisen syrjäytymisen huomioiminen esiintyy keskeisenä teemana. Myös hiljattain ilmestyneessä kriminologisen tutkimuksen yleisesityksessä kysymys taloudellisten tekijöiden roolista rikollisuuden syynä on keskeinen esitystä jäsentävä kysymyksenasettelu (Kivivuori 2008). Kansainvälisen tutkimuksen perusteella voidaankin sanoa, että taloudellinen syrjäytyminen ja köyhyys ovat rikollisuuden syitä. Seuraavassa tätä yhteyttä on havainnollistettu Nuorisorikollisuuskyselyjen aineistojen avulla. Taloudellinen syrjäytyminen ja nuorten rikollisuus Perheen taloustilanne. Nuorisorikollisuuskyselyissä on selvitetty perheen taloudellisen tilanteen yhteyttä nuorten rikoskäyttäytymiseen. Nuoret arvioivat itse lomakkeessa, kuinka hyvänä he pitävät perheensä taloudellista tilannetta. Kuviossa 2 on tarkasteltu nuoren tekemien pahoinpitelyn, kaupasta varastamisen sekä marihuanan tai hasiksen käytön yleisyyttä sen mukaan, millainen perheen taloudellinen tilanne on. Mitä heikompi perheen taloudellinen tilanne on, sitä todennäköisemmin nuori on kuluneen vuoden aikana osallistunut näihin tekoihin. Myös keväällä 2008 tehty lapsiuhritutkimus sisältää kysymyksiä sekä perheen taloudellisesta tilanteesta että nuoren omasta rikoskäyttäytymisestä. Tulokset ovat linjassa Nuorisorikollisuuskyselyn tulosten kanssa (Lapsiuhritutkimuksen perusaineisto, 2008). Mitä heikompi perheen taloudellinen tilanne on, sitä todennäköisemmin nuori on osallistunut rikoskäyttäytymiseen ja sitä todennäköisemmin hän on myös joutunut väkivallan uhriksi.
16 13 Perheen taloudellinen tilanne Erittäin hyvä Melko hyvä Huono Erittäin huono % 0 Pahoipitely Kaupasta varastaminen Marihuanan tai hasiksen käyttö Kuvio 2 Kuluneen vuoden aikana teon tehneitä perheen taloustilanteen mukaan, % vuotiaista 2008 (NRK-2008-perusaineisto) Perheen talousvaikeudet ovat yhteydessä myös nuoren rikoskäyttäytymisen laaja-alaisuuteen eli siihen, kuin monentyyppisiin kiellettyihin tekoihin hän syyllistyy. Yhteys pysyy voimassa, kun muiden tekijöiden vaikutus huomioidaan analyysissa. Esimerkiksi Ellonen (2008) on todennut, että talousvaikeuksista kärsivien perheiden lapsilla oli muihin verrattuna noin kaksinkertainen riski aktiiviseen rikososallistumiseen (vähintään 25 rikosta tai kiellettyä tekoa vuoden aikana). Helsingissä vuonna 2003 tehdyssä tutkimuksessa perheen talousvaikeuden ja toimeentulotuen tarve olivat yhteydessä vakavaan omaisuusrikollisuuteen (Kivivuori 2003, 69). Kyseisessä tutkimuksessa tarkasteltiin myös sitä, miten nuorten itselleen asettamat sosiaaliseen asemaan liittyvät tavoitteet olivat yhteydessä rikollisuuteen. Nuoret, jotka tavoittelivat alempaa sosiaalista asemaa kuin vanhempansa, olivat keskimääräistä rikosalttiimpia. Tarkastelu on huomion arvoinen, koska itselle asetetut koulutus- ja muut tavoitteet todennäköisesti välittävät objektiivisten taustojen vaikutusta toteutuvaan sosiaaliseen asemaan. Perheen toimeentulovaikeudet voivat myös välillisesti edesauttaa syrjäytymistä, jos nuoren on hakeuduttava osa-aikatyöhön koulunkäynnin ohella. Kouvonen (2001) totesi tutkimuksessaan, että erilaiset ongelmakäyttäytymisen muodot ovat työssä käyvillä koululaisilla yleisempiä kuin työssä käymättömillä (Kouvonen 2001). Vanhempien työttömyyden yhteys nuorten rikoskäyttäytymiseen ei ole yhtä selkeä kuin perheen taloudelliseen tilanteeseen liittyvät tulokset, kun tarkastellaan Nuorisorikollisuuskyselyiden ja Lapsiuhritutkimuksen aineis-
17 14 toja. Lapsiuhritutkimuksessa vanhempien työttömyys yhdistyy bivariaattitason tarkastelussa nuoren aktiivisempaan rikoskäyttäytymiseen, mutta väkivallan uhriksi joutumisen kannalta äidin työttömyys näyttäisi jopa toimivan suojaavana tekijänä. Nuorisorikollisuuskyselyn perusteella tehty tarkastelu ei osoita vanhempien työttömyydellä olevan yhteyttä nuoren rikoskäyttäytymiseen mallissa, kun muun muassa perheen taloudellinen tilanne on vakioitu (Salmi 2005). Vaikka työttömyys usein heikentää perheen taloudellista tilannetta, se saattaa lisätä perheen lasten sosiaalista kontrollia vanhemman lisääntyneen läsnäolon muodossa ja näin ehkäistä lasten rikoskäyttäytymistä. Valtakunnallisessa Pojasta mieheksi -seurantatutkimuksessa on todettu vanhempien alhaisen koulutustason lisäävän poikien todennäköisyyttä syyllistyä perinteisiin rikoksiin vuotiaina. Vanhempien koulutustason merkitys korostui selittäjänä verrattaessa useita rikoksia tehneitä nuorukaisia lainkuuliaisiin. Tutkimuksessa kontrolloitiin muun muassa se, oliko nuorella esiintynyt käytöshäiriöitä tai hyperaktiivisuutta 8 vuoden iässä (Sourander ym. 2006). Tutkimuksessa rikoksiin syyllistymistä on mitattu poliisin tietoon tulleilla rikoksilla, joten se täydentää kokonaisrikollisuuskyselyjen tuloksia. Kaiken kaikkiaan voidaan todeta, että taloudellisen syrjäytymisen ja rikoskäyttäytymisen yhteys on epäilyksen ulkopuolella niin koti- kuin ulkomaisen tutkimuksenkin valossa. Lisää tutkimusta kaivattaisiin mahdollisesti vanhempien työttömyyden erilaisista vaikutuksista lasten rikollisuuteen sekä toisaalta köyhyyden ja rikollisuuden mahdollisista epälineaarisista yhteyksistä.
18 4 SOSIAALINEN SYRJÄYTYMINEN Venla Salmi & Janne Kivivuori & Reino Sirén Runsas tutkimuskirjallisuus osoittaa, että sosiaalisten siteiden ja sosiaalisen kontrollin heikkeneminen tai niitä harjoittavista instituutioista irtautuminen kasvattavat riskiä syyllistyä rikoksiin (esim. Akers 2000, 71 98; Kivivuori 2008, ). Sosiaalinen syrjäytyminen on usein yhteydessä taloudelliseen syrjäytymiseen, mutta se voi olla myös riippumatonta tästä. Nuori voi toisin sanoen olla sosiaalisesti syrjäytynyt, vaikkei tule taloudellisesti huono-osaisesta perheestä. Sosiaalinen kontrolli voi olla virallista, instituutioiden ja viranomaisten harjoittamaa kontrollia tai epävirallista, yhteisöllistä ja lähisuhteissa tapahtuvaa kontrollia. Rikollisuudelta suojaavia tekijöitä ovat sosiaalisen kontrollin lisäksi myös muunlainen yhteisöllisyys kuten sosiaalinen tuki, merkitykselliset ihmissuhteet ja luottamus toisia ihmisiä kohtaan. Yksilön kannalta keskeisiä instituutioita ovat perhe, muut lähisuhteet, koulu, kulutus ja työelämä. Kokonaisuudesta voidaan käyttää käsitettä sosiaalinen pääoma (Salmi 2005). Sosiaalisen syrjäytymisen ja rikollisuuden yhteys tutkimuksessa Sosiaalisen pääoman puutteen ja rikoskäyttäytymisen yhteyttä on tutkittu suomalaisten nuorten keskuudessa (Salmi 2005; Salmi & Kivivuori 2006). Analyyseissä tutkittiin sosiaalisen tuen ja kontrollin yhteyttä aktiiviseen rikoskäyttäytymiseen, joka määriteltiin niin, että nuori oli tehnyt vähintään 5 kiellettyä tai rikollista tekoa tutkimushetkeä edeltävän vuoden aikana. Sosiaalisen pääoman tekijöistä merkittävimmäksi rikoskäyttäytymisen kannalta nousi vanhempien tuki; puutteellinen vanhempien tuki oli yhteydessä lisääntyneeseen rikoskäyttäytymisen riskiin. Muista sosiaalisista tekijöistä perheen hajoaminen, heikko opettajien kontrolli ja heikko luottamus toisia ihmisiä kohtaan kasvattivat rikoskäyttäytymisen riskiä. Sosiaalista pääomaa on tutkittu Suomessa myös koulutasolla (Ellonen ym. 2008). Vuosien 2000/2001 ja 2002/2003 valtakunnallisista kouluterveyskyselyistä seulottiin esille ne koulut, joissa oppilaiden rikoskäyttäytymisen ja masentuneisuuden taso olivat joko poikkeuksellisen korkealla tai matalalla tasolla, kun taustatekijät oli vakioitu. Kun näitä kouluja tarkasteltiin tarkemmin, havaittiin että koulut erosivat toisistaan myös sosiaalisen pääoman suhteen. Sosiaalisen pääoman osa-alueina tutkittiin vanhempien, opettajien ja asuinalueen tukea ja kontrollia sekä sosiaalista tukea koulutovereil-
19 16 ta, läheisiltä ystäviltä ja koulun muilta aikuisilta. Tukea mitattiin kysymällä muun muassa, missä määrin vanhemmat, opettajat ja toverit kuuntelevat, kannustavat ja auttavat. Sosiaalista kontrollia koskevat kysymykset käsittelivät esimerkiksi opettajien kykyä valvoa järjestystä koulussa ja välitunneilla sekä kodin ja koulun välistä yhteistyötä. Kouluissa, joissa oli vähän rikoskäyttäytymistä ja masentuneisuutta, oli runsaasti sosiaalista pääomaa. Erot koulujen välillä eivät kuitenkaan olleet erityisen suuret, mikä kertonee suomalaisen koulujärjestelmän tasa-arvoisuudesta. Tutkimuksessa havaittiin, että korkea sosiaalinen pääoma, kuten opettajien ja koulukavereiden tuki, näytti vaikuttavan myös niihin nuoriin, jotka itse kokivat puutteita sosiaalisessa pääomassaan. Kouluyhteisön sosiaalinen pääoma saattaa siis vaikuttaa positiivisesti nuoren hyvinvointiin, ilman että nuori itse kokee nauttivansa korkeasta sosiaalisesta pääomasta tai tuntee kärsivänsä tuen puutteesta. Vuoden 2008 Nuorisorikollisuuskysely sisältää vanhempien sosiaalista kontrollia ja tukea kartoittavan mittarin, jonka avulla voidaan tarkastella perheen sosiaalisen kontrollin yhteyttä rikoskäyttäytymiseen. Kuviossa 3 on tarkasteltu pahoinpitelyn, kaupasta varastamisen ja marihuanan tai hasiksen käytön yleisyyttä sen mukaan, missä määrin nuori saa vanhemmiltaan tukea ja kontrollia. Mitä heikompaa nuoren saama tuki ja kontrolli ovat, sitä todennäköisemmin hän on kuluneen vuoden aikana tehnyt rikostekoja % 0 Vanhempien sosiaalinen tuki ja kontrolli Korkea Keskimääräinen Heikko Pahoipitely Kaupasta varastaminen Marihuanan tai hasiksen käyttö Kuvio 3 Kuluneen vuoden aikana teon tehneitä vanhempien sosiaalisen kontrollin ja tuen mukaan, % vuotiaista 2008 (NRK 2008 perusaineisto) Nuorten perherakenteen yhteys nuoren rikoskäyttäytymiseen on havaittu sekä Nuorisorikollisuuskyselyissä että Lapsiuhritutkimuksessa. Ydinperhemuoto näyttää suojaavan nuorta rikoskäyttäytymiseltä. Osittain vaikutus voi liittyä ydinperheen korkeampaan sosiaaliseen kontrolliin, mutta ydin
20 perheen suojaava vaikutus on havaittavissa myös silloin kun vanhempien kontrolliin liittyvät muut tekijät vakioidaan analyysissä (Salmi 2005; Ellonen 2008). Lapsuuden perhemuoto heijastuu pitkälle aikuisuuteen. Pohjois-Suomen 1966 syntymäkohorttiin perustuvassa tutkimuksessa havaittiin, että niillä miehillä, joiden huoltajana 0 14 ikävuosina oli vain äiti, oli lähes 8- kertainen riski syyllistyä toistuvasti väkivaltarikokseen vuoden iässä niihin miehiin verrattuna, jotka olivat syntymästään 14-vuotiaaksi täysperheen jäseniä (syntynyt aviolapsena, vanhemmat elossa ja asuvat yhdessä). Miesten, joiden vanhemmat olivat eronneet ennen pojan 14 ikävuotta, riski toistuvaan väkivaltaan oli kaksinkertainen (Koskinen ym. 2001). Kun perhetaustaltaan huono-osaisiksi määriteltiin muussa kuin täysperheessä kasvaneiden lisäksi ne, joiden perheessä oli esiintynyt sairautta tai työttömyyttä, niin todettiin, että huono-osaisiksi luokitelluista miehistä oli 22 vuoden ikään mennessä 9,0 %:lle tullut rikosrekisterimerkintä. Rikoksen uusijoita heistä oli 4,2 %. Muiden, perhetaustaltaan normaalien nuorten miesten joukossa vastaavat osuudet olivat 4,0 % ja 1,3 %. (Rantakallio ym ) Saman suuntainen perherakenteen ja rikoskäyttäytymisen yhteys on todettu Pojasta mieheksi -seurantatutkimuksessa (Sourander ym. 2006). Joissain tapauksissa sosiaalinen yhteisö voi myös olla yhteiskunnasta syrjäytymistä lisäävä loukku (Salmi 2006). Sosiaalisesti tiivis yhteisö voi pitää jäsenensä kiinni työttömyyden, päihdeongelmien ja rikollisuuden parissa, josta on erittäin vaikea ponnistaa pois. Tämän kaltaisissa yhteisöissä saatetaan myös väheksyä tai vastustaa yhteiskunnan virallista kontrollia ja sanktioita. 17 Media, syrjäytyminen ja rikollisuus Median, syrjäytymisen ja rikoskäyttäytymisen väliset yhteydet ovat nousseet esiin muun muassa viimeaikaisten kouluampumisten johdosta. Niissä on kyse epidemian luonteisesta rikoskäyttäytymisestä, jossa uusia tekoja mallinnetaan aiempien pohjalta ja jossa teon yhtenä tavoitteena on julkisuuden saaminen (Kivivuori 2007). Tieto aiemmista vastaavista teoista, niiden tekotavoista ja niitä motivoivista retoriikoista leviää sekä uuden että vanhan median kautta. Kaiken kaikkiaan median, syrjäytymisen ja rikollisuuden väliset yhteydet ovat monimutkaisia ja sisältävät eri suuntiin vaikuttavia tekijöitä. Nuoret voivat syrjäytyä uusien ja perinteisten medioiden käytöstä, mikä haittaa heidän pärjäämistään modernissa tietoyhteiskunnassa ja voi siten lisätä myös rikosriskiä. Rutiinitoimintojen tasolla medioiden käyttö, esimerkiksi
21 18 television tai internetin seuraaminen, voi vähentää julkisten tilojen massarikollisuutta, jos nämä mediat sitovat kodin vaikutuspiiriin. Toisaalta väkivaltaisten mediasisältöjen seuraamisen on todettu lisäävän aggressiivisuutta nuorissa, joilla on muista syistä syntynyt alttius rikoskäyttäytymiseen. Yhteyttä on jonkin verran tutkittu myös Suomessa (Viemerö 1996; Kivivuori 2004). Silti aiheesta tarvittaisiin lisää tutkimusta, huomioiden myös median käytön ja sen vaikutusten mahdolliset yhteydet nuoren sosiaaliseen ja taloudelliseen asemaan. Väkivaltaisten tietokonepelien vaikutusta nuoriin olisi niin ikään tutkittava nykyistä enemmän (Oikeusministeriö 2009, 95 96). Nuorten rikoskäyttäytymistä mittaaviin kyselyjärjestelmiin tulisi liittää median käyttöä sekä rikospelkoja tarkastelevia kysymyksiä.
22 5 YKSILÖKOHTAISET OMINAISUUDET, SYRJÄYTYMINEN JA RIKOLLISUUS Mikko Aaltonen & Janne Kivivuori Yksilöiden välisiä eroja rikoskäyttäytymisessä selittävät paitsi heidän sosiaalinen ja taloudellinen asemansa myös yksilökohtaiset ominaisuudet. Nämä voidaan karkeasti jakaa ei-kognitiivisiin persoonallisuuspiirteisiin ja kognitiivisiin ominaisuuksiin. Rikoskäyttäytymiselle altistavia yksilön persoonallisuuden piirteitä ovat muun muassa aggressiivisuus, impulsiivisuus, alhainen itsekontrolli ja negatiivinen emotionaalisuus. Kognitiivisista tekijöistä voidaan mainita kognitiiviset kyvyt sekä lukihäiriöt. Tässä jaksossa luodaan viitteellinen katsaus tutkimukseen ja hankkeisiin, joissa on voitu ja voidaan tarkastella yksilökohtaisia ominaisuuksia rikollisuuden syinä. Tarkastelu ei ole kattava. Rikoskäyttäytyminen voidaan karkeasti jakaa kahteen perustyyppiin, nuoruuteen rajoittuvaan (adolescence limited) ja läpi elämänkaaren kestävään (life-course persistent) rikollisuuteen (Moffitt 1993). Nuoruuteen rajoittuvan rikollisuuden erityispiirre on se, että sitä selittävät suurelta osin ympäristötekijät, kuten rikollinen kaveripiiri. Osa nuorisorikollisuudesta voidaan nähdä normatiivisena nuoruuteen kuuluvana ilmiötä, joka nähdään osana nuoruutta ja kehitysprosessia. Elämänkaaren läpi jatkuvaa rikoskäyttäytymistä selitettäessä on kuitenkin havaittu pysyvien yksilötekijöiden voimakas vaikutus. Yksilökohtaiset alttiudet ovat tavallaan ydin, joka kutsuu esiin sosiaalisia reaktioita ja johtaa kumulatiiviseen huono-osaisuuteen, mikä vaikeuttaa rikosuralta poistumista. Varhain alkava (early onset) rikoskäyttäytyminen ennustaa elämän läpi jatkuvaa rikosuraa (ks. esim. Haapasalo 2006). Tutkimuksissa on havaittu, että pysyvien yksilötekijöiden, kuten persoonallisuuden ja kognitiivisten kykyjen vaikutus rikollisuuteen vaihtelee elämänkaaren eri vaiheissa. Vaikutus on suurimmillaan lapsuudessa, pienimmillään murrosiässä, ja kasvaa taas iän myötä murrosiän jälkeen (Jokela 2006). Tämä havainto on linjassa edellä mainitun rikoskäyttäytymisen tyypittelyn kanssa (Moffitt 1993). Rikollisuuden huippuvaihe teini-iässä ilmentää keskeisesti sosiaalisia ympäristövaikutteita. Kotimaisia tutkimushankkeita Yksilökohtaisten ominaisuuksien suhdetta rikollisuuteen voidaan tarkastella poikkileikkausaineistoilla, mutta parhaat edellytykset kausaalisuhteiden todentamiseen saadaan pitkittäisaineistoilla. Maassamme yksilökohtaisien
23 20 ominaisuuksien ja rikollisuuden yhteyttä on eniten tutkittu psykologian, psykiatrian ja terveystutkimuksen piirissä tehtyjen pitkittäistutkimusten yhteydessä. Näissä tutkimuksissa on seurattu ikäkohortteja (esim. Jyväskylä 1959, Oulu 1966 ja 1986, Turku 1981, Tampere 1983), osassa syntymästä saakka, osassa kouluiästä alkaen. Turun Lapsi- ja nuorisotutkimuskeskus on 2007 aloittanut uuden merkittävän pitkittäistutkimuksen, joka seuraa Varsinais-Suomessa syntyvää kokonaiskohorttia. Kriminologisen tutkimuksen piirissä suomalaisia rekisteriaineistoja on hyödynnetty suhteellisen vähän. Oikeuspoliittinen tutkimuslaitos aloitti vuoden 2007 lopussa Suomalaisen rikoskäyttäytymisen riskitekijät -tutkimushankkeen, jonka tavoitteena on tutkia yksilöllisten ja sosiaalisten riskitekijöiden vaikutusta väestötasolla. Tämän hankkeen ensiraportissa on tutkittu väkivaltakäyttäytymisen riskitekijöitä (Aaltonen ym. 2008). Aineiston analyysia jatketaan seuraavassa vaiheessa tutkimalla rikollisuuden ylisukupolvista siirtymistä sekä persoonallisuuspiirteiden ja kognitiivisten kykyjen vaikutusta rikollisuuteen. Hankkeen odotetaan lisäävän tietoa syrjäytymisestä rikollisuuden syynä, sekä mahdollisesti myös rikollisuudesta syrjäytymisen syynä. Rekisteriaineistojen etuna on niiden kattavuus. Mukana ovat myös ne, joita ei tavoiteta kyselytutkimuksilla. Esimerkkejä suomalaisista pitkittäistutkimuksista Jyväskylä Longitudinal Study of Personality and Social Development - Lapsesta aikuiseksi -pitkittäistutkimus, vuonna 1959 syntyneet - Jyväskylän yliopisto Northern Finland Birth Cohort Study - Pohjois-Suomen syntymäkohorttitutkimukset, vuosina 1966 ja 1986 syntyneet - Oulun yliopisto Longitudinal From a Boy to a Man Birth Cohort Study - Pojasta mieheksi -pitkittäistutkimus, vuonna 1981 syntyneet - Turun yliopisto Stress development and mental health. A prospective follow-up study of adolescents. - Tamperelaisnuorten mielenterveys -seurantatutkimus, aloitettu vuotiailla, seurantamittaukset 22- ja 32-vuotiaina - Terveyden ja hyvinvoinnin laitos Hyvän kasvun avaimet - Alkava hanke: Varsinais-Suomessa vuoden sisällä syntyvä noin lapsen kokonaiskohortti ( ) - Turun lapsi- ja nuorisotutkimuskeskus (Turun yliopisto)
24 21 Käyttäytymisgenetiikka Kriminologiassa on runsaasti näyttöä siitä, että yksilön suhteellisen vakaa persoonallisuus on eräs rikoskäyttäytymisen riskiin vaikuttava tekijä. Eri tutkimussuuntaukset painottavat eri tavoin sitä, mistä nuo vakaat piirteet johtuvat. Osin ne heijastavat varhaisia ympäristövaikutuksia, osin yksilön perimää. Perimän vaikutusta käyttäytymiseen tutkiva käyttäytymisgenetiikka on viime vuosina kokenut renessanssin sekä kansainvälisesti että Suomessa (Keltikangas-Järvinen 2006; kriminologian osalta ks. Jokela 2006 ja Kivivuori 2008, ). Alan tutkimusten perusteella arvioidaan, että antisosiaalinen käyttäytyminen selittyy osin perityn temperamentin kautta, joskin perittyjen alttiuksien vuorovaikutus ympäristötekijöiden kanssa on kompleksinen. Tietyllä temperamentilla varustetut yksilöt voivat hakeutua ympäristöihin, jotka avaavat rikostilaisuuksia tai käynnistävät rikollisuuden sosiaalista oppimista. Esimerkiksi rikosalttiuden korrelaatio kavereiden rikollisuuden kanssa ei johdu vain siitä, että yksilö oppii kavereiltaan rikoskäyttäytymistä, vaan myös siitä, että samanlaisilla yksilökohtaisilla alttiuksilla varustetut yksilöt hakeutuvat toistensa kavereiksi, tai päätyvät toistensa kavereiksi muiden torjuessa heidät seurastaan. Varhaiset ympäristövaikutukset Myös varhaisten ympäristövaikutteiden rooli rikoskäyttäytymisen selittämisessä on ollut tutkijoiden mielenkiinnon kohteena viime vuosina. Ympäristövaikutteet alkavat jo ennen lapsen syntymää. Esimerkiksi äidin päihteiden käyttö lisää syntyvän lapsen rikosalttiutta (ks. esim. Haapasalo 2006; Räsänen ym. 1999). Syntymän jälkeisten ympäristöolojen vaikutus rikosalttiuteen toteutuu vuorovaikutuksessa yksilön temperamentin ja tilaisuusrakenteen kanssa. Suomessa muun muassa Jyväskylän pitkittäistutkimus on tuottanut paljon merkittävää tietoa sekä syrjäytymisriskiä että rikosalttiutta lisäävistä ja siltä suojaavista tekijöistä. Esimerkiksi varhaiset perheolosuhteet nousevat myöhempää rikoskäyttäytymistä selittäväksi tekijäksi. Turun kohorttitutkimuksessa on todettu lapsuusiän käytösongelmien ja hyperaktiivisuuden vaikutus myöhempään alkoholinkäyttöön ja alkoholin käyttöön liittyviin rikoksiin (Niemelä 2008). Lapsikeskeinen vanhemmuus, hallitut juomatavat, lasten valvonta ja ruumiillisista rangaistuksista pidättyminen puolestaan lisäävät lasten sopeutumista yhteiskunnan nor-
25 22 meihin (Pulkkinen ym. 2002). Eri riskitekijöiden kasaantuminen samoille yksilöille lisää edelleen heidän alttiuttaan rikoskäyttäytymiseen. Jyväskylän pitkittäistutkimuksessa on tehty merkittävä havainto varhaislapsuuden tekijöiden ja myöhemmän elämän ongelmien yhteydestä: muun muassa lapsen varhainen aggressiivisuus, ongelmat perheessä ja ystävyyssuhteissa, sopeutumisongelmat koulussa ja heikko koulumenestys ennustavat miesten pitkäaikaistyöttömyyttä ja rikollisuutta. Tämän lisäksi on havaittu, että myöhemmän elämän ongelmat, samoin kuin varhaiset riskitekijät, kasaantuvat samoille henkilöille, toisin sanoen ennustavat syrjäytymistä (Rönkä 1999). Havainto puoltaa varhaista puuttumista rikoskäyttäytymiseen sekä osoittaa, että rikosalttiuden ehkäiseminen on myös syrjäytymisen ehkäisyä. Koulutus ja rikollisuus Yksilön koulutus- ja ammattiura heijastavat sekä sosiaalisia taustoja että yksilön henkilökohtaisia ominaisuuksia. Koulutuksen ja rikollisuuden välillä on havaittu varsin selkeä yhteys, jota seuraavassa on havainnollistettu eräiden OPTL:n tutkimusaineistojen avulla. Riski syyllistyä pahoinpitelyrikokseen vaihtelee voimakkaasti koulutustason mukaan (Aaltonen ym. 2008). Kuviossa 4 miehet ovat ensin yhtenä ryhmänä 19. ikävuoteen asti, sen jälkeen heidät on jaettu kolmeen koulutusryhmään: peruskoulun suorittaneisiin, ammattikoulun suorittaneisiin ja lukion tai korkeamman koulutuksen suorittaneisiin Peruskoulutaso 8 % 6 4 Kaikki Ammattikoulutaso 2 Lukio tai korkeampi ikä Kuvio 4 Pahoinpitelyrikokseen syylliseksi epäiltyjä miehiä iän ja koulutuksen mukaan, % (Rikoskäyttäytymisen riskitekijät -aineisto / OPTL)
26 Tarkastelusta nähdään, että pelkän peruskoulun suorittaneista noin 6 10 prosenttia on syyllistynyt pahoinpitelyyn, joka tuli poliisin tietoon. Sen sijaan ammattikoulutuksen tai lukiotasoisen koulutuksen suorittaneista pahoinpitelyyn syyllistyneiden osuus on selkeästi alempi. Kuviossa 4 havaittava ilmiö on idullaan jo peruskoulupopulaation sisällä (Aaltonen & Kivivuori 2007; Kivivuori 2008, ). Aktiivisesti rikoksia tekevät nuoret tähtäävät useimmiten ammatilliseen koulutukseen tai työelämään, kun taas vähän rikoksia tekevät tähtäävät useimmiten lukioon (kuvio 5). 23 Lukioon aikovat Ammattikouluun aikovat Viiteen tai useampaan rikoslajiin vuoden aikana osallistuneista 92 % aikoo ammattikouluun % Viiteen tai useampaan rikoslajiin osallistuneista 7 % aikoo lukioon Eri rikoslajien määrä (kulunut vuosi) Kuvio 5 Peruskoulun jälkeinen koulutussuuntautuminen (%) sen mukaan, kuinka laajaalaisesti osallistui rikoskäyttäytymiseen (ISRD aineisto / OPTL) Rikosalttiuden ja koulutustason yhteys ei tyhjene tai selity kokonaan vanhempien koulutuksen vastaavalla tasolla. Tähän viittaa muun muassa se, rikosalttius on koholla erityisesti nuorilla, jotka tavoittelevat alempaa ammattiasemaa kuin vanhempansa (Kivivuori 2003). Itselle asetetut koulutusja muut tavoitteet todennäköisesti välittävät objektiivisten taustojen vaikutusta toteutuvaan sosiaaliseen asemaan. Tutkimusten perusteella tiedetään, että rikoskäyttäytyminen käynnistää kielteisiä seurannaisvaikutuksia, kuten syrjäytymistä koulutuksesta, työelämästä ja vakaista parisuhteista. Syrjäytymisen ja rikollisuuden välinen suhde on siis keskeisesti myös rikollisuudesta syrjäytymiseen kulkeva kausaalipolku. Rikollisuuden ehkäiseminen ja rikoksentorjunta ovat siten itsessään toimia, joilla syrjäytymisriskiä pienennetään riippumatta siitä, millä spesifillä tavalla rikosalttiutta yritetään vähentää.
28 6 NUORTEN HENKIRIKOLLISUUS JA SYRJÄYTYMINEN Martti Lehti Lasten ja nuorten henkirikollisuus on Suomessa nykyisin harvinainen ilmiö. Vuosina alle 15-vuotiaita henkirikoksesta epäiltyjä oli yksi (syyllistyi yhteen rikokseen) ja vuotiaita epäiltyjä 39 (syyllistyivät 47 henkirikokseen). Tilanne muuttuu hieman, jos nuoriksi lasketaan myös vuotiaat (142 epäiltyä ja 150 rikosta) (Oikeuspoliittinen tutkimuslaitos, henkirikollisuuden seurantajärjestelmä). Eurooppalaisittain ja pohjoismaalaisittain myöskään nuorten aikuisten henkirikokset eivät ole Suomessa kuitenkaan yleisiä, vaan pikemminkin keskimääräistä harvinaisempia (Rikollisuustilanne 2007). Tutkimuksia nuorten henkirikollisuudesta Ilmiön harvinaisuus näkyy tutkimustilanteessa. Henkirikollisuuden tutkimus on maassamme keskittynyt rikollisuuden ongelmaryhmiin ja niille ominaisiin rikostyyppeihin. Nuorten henkirikollisuuden erikoistutkimus on ollut vähäistä ja nuorten aikuisten henkirikollisuuden erikoistutkimus olematonta. Tutkimuksia, joissa tavoitteena olisi ollut tutkia nimenomaan syrjäytymisen (taloudellisen tai sosiaalisen) yhteyksiä nuorten henkirikollisuuteen, ei ole toistaiseksi tehty maassamme ainuttakaan. Suomessa on vuosina julkaistu kymmenen erikoistutkimusta nuorten henkirikollisuudesta (taulukko 2). Lisäksi nuorten ja nuorten aikuisten henkirikollisuutta on sivuttu henki- ja väkivaltarikollisuuden sekä nuorisorikollisuuden yleistutkimuksessa. Tutkimuksen vähäisyyttä voi pitää valitettavana yksin siitä syystä, että edellytykset sille olisivat maassamme kansainvälisesti poikkeuksellisen hyvät. Henkirikosten ilmitulo- ja selvitysaste ovat erittäin korkeat ja valtaosalle henkirikoksiin syyllistyneistä vuotiaista on jo useamman vuosikymmenen ajan tehty mielentilatutkimus. Mielentilatutkimusaineistot ovat käytettävissä tieteelliseen tutkimukseen ja sisältävät runsaasti myös muulle kuin oikeuspsykiatriselle tutkimukselle arvokkaita tietoja tekijästä, hänen taustastaan, teostaan ja siihen johtaneista tapahtumista.